Document ID: 32014R0133

REGOLAMENT TAL-KUMMISSJONI (UE) Nru 133/2014
tal-31 ta’ Jannar 2014
li jemenda, għal skopijiet ta’ adattament għall-progress tekniku rigward il-limiti tal-emissjonijiet, id-Direttiva 2007/46/KE tal-Parlament Ewropew u tal-Kunsill, ir-Regolament (KE) Nru 595/2009 tal-Parlament Ewropew u tal-Kunsill u r-Regolament tal-Kummissjoni (UE) Nru 582/2011
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (1), u b’mod partikolari l-paragrafi (2), (6) u (7) tal-Artikolu 39 tagħha.
Wara li kkunsidrat ir-Regolament (KE) Nru 595/2009 tal-Parlament Ewropew u tal-Kunsill tat-18 ta’ Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE (2), u b’mod partikolari l-Artikolu 4(3), l-Artikolu 5(4), l-Artikolu 6(2) u l-Artikolu 12 tiegħu,
Billi:
(1)
Ir-Regolament (KE) Nru 595/2009 jistabbilixxi limiti ta' emissjonijiet u rekwiżiti tekniċi komuni għall-approvazzjoni tat-tip ta' vetturi bil-mutur u partijiet għat-tibdil fir-rigward tal-emissjonijiet tagħhom u jistabbilixxi r-regoli għall-konformità tal-użu, is-sistemi dijanjostiċi abbord (OBD) u l-kejl tal-konsum tal-fjuwil.
(2)
Sabiex jogħla l-livell ta’ prestazzjoni ambjentali tal-vetturi, limitu numeriku ta’ partiċelli għal magni bi tqabbid bl-ispark plaggs għandu jiġi introdott.
(3)
Il-leġiżlazzjoni dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) teħtieġ li tiġi adattata għall-progress tekniku. Għalhekk, ir-rekwiżiti għall-approvazzjoni tat-tip u għall-konformità tal-użu ta' inġenji u vetturi li jużaw teknoloġiji ta' żewġ tipi ta' fjuwil jeħtieġu jiġu pprovduti għalihom. Għandhom jiġu indirizzati wkoll materji oħra li jirrigwardaw l-approvazzjoni tat-tip ta' inġenji li jużaw fjuwils gassużi.
(4)
Ir-Regolament tal-Kummissjoni (UE) Nru 582/2011 (3) jeħtieġ li l-limitu tas-sistema ta’ dijanjożi fuq il-vettura (OBD) (OTL) għall-emmissjonijiet tal-monossidju tal-karbonju jiġi speċifikat.
(5)
Fil-każ ta’ vetturi heavy-duty b’piż massimu ta' tagħbija permissibbli li ma jaqbiżx 7,5 tunnellata, huwa xieraq li jiġi permess li sistemi OBD stallati f’dawn il-vetturi jiġu żviluppati parzjalment skont regoli OBD applikabbli għal vetturi light-duty, mingħajr ma jfixklu l-livell tagħhom ta’ prestazzjoni ambjentali.
(6)
Ir-Regolament (UE) Nru 582/2011 jirreferi ripetutament għar-regolamenti tal-Kummissjoni Ekonomika tan-Nazzjonijiet Uniti għall-Ewropa (NU/KEE), u b’mod partikolari għar-Regolament tan-NU/KEE Nru 49 (4), fir-rigward tar-rekwiżiti tekniċi li għandhom ikunu segwiti waqt l-approvazzjoni tat-tip u l-konformità waqt is-servizz mill-Istati Membri, il-manifatturi u s-servizzi tekniċi. Peress li l-Forum Dinji għall-Armonizzazzjoni tar-Regolamenti tal-Vetturi (WP.29) adotta s-serje 06 ta' emendi tar-Regolament Nru 49 NU/KEE, jeħtieġ li r-referenzi tal-EURO VI għar-Regolament Nru 49 NU/KEE jiġu aġġornati.
(7)
Jeħtieġ li jiġu stabbiliti xi rekwiżiti addizzjonali biex tiġi żgurata l-ekwivalenza bejn approvazzjoni tat-tip KE u l-approvazzjoni tat-tip provduta mir-Regolament Nru 49 NU/KEE.
(8)
It-temperatura taż-żejt tal-magna għandha tkun espressa f’Kelvin. Jinħtieġ għalhekk li l-Anness VIII għad-Direttiva 2007/46/KE jiġi emendat.
(9)
Id-Direttiva 2007/46/KE, ir-Regolament (KE) Nru 595/2009 u r-Regolament (UE) Nru 582/2011 għandhom għalhekk jiġu emendati skont dan.
(10)
Sabiex l-Istati Membri u l-manifatturi jkollhom biżżejjed żmien għall-adattament tas-sitemi ta' informazzjoni rispettivi tagħhom huwa xieraq li l-applikazzjoni tal-emendi relatati maċ-ċertifikat ta’ konformità ssir aktar tard.
(11)
Il-miżuri previsti f'dan ir-Regolament huma skont l-opinjoni tal-Kumitat Tekniku - Vetturi bil-Mutur,
ADOTTAT DAN IR-REGOLAMENT:
Artikolu 1
L-Annessi I, III, IV u IX tad-Direttiva 2007/46/KE huma emendati skont l-Anness I ta’ dan ir-Regolament.
Artikolu 2
L-Anness I tar-Regolament (KE) Nru 595/2009 huwa mibdul bit-test fl-Anness II ta’ dan ir-Regolament.
Artikolu 3
Ir-Regolament (UE) Nru 582/2011 huwa emendat kif ġej:
(1)
L-Artikolu 2 huwa emendat kif ġej:
(a)
il-punt 9 jinbidel b’dan li ġej:
'(9)
"komponent jew sistema kwalifikata ddeterjorata (minn hawn ’il quddiem imsejjaħ "QDC")" tfisser komponent jew sistema li ġiet iddeterjorata intenzjonalment permezz ta’ tiqdim mgħaġġel, jew billi ġiet manipulata b’mod ikkontrollat u li ġiet aċċettata mill-awtorità tal-approvazzjoni skont id-dispożizzjonijiet stipulati fl-Anness 9B tar-Regolament Nru 49 NU/KEE biex tintuża għal skopijiet ta’ wiri tal-prestazzjoni OBD tas-sistema tal-magna;';
(b)
il-punti 19 u 20. jinbidlu b'dan li ġej:
'(19)
"l-indiċi Wobbe (Wl ta’ isfel; jew Wu ta’ fuq)" tfisser il-proporzjon tal-valur kalorifiku ta’ gass għal kull unità ta’ volum u l-għerq kwadrat tad-densità relattiva taħt l-istess kundizzjonijiet ta’ referenza:
Li jista' jiġi espress ukoll bħala:
(20)
il-fattur "λ-shift" (‘λ-shift factor’) (minn hawn ’il quddiem imsejjaħ ‘Sλ’) tfisser l-espressjoni, speċifikata fit-taqsima A.5.5.1. tal-Appendiċi 5 tal-Anness 4 tar-Regolament Nru 49 NU/KEE, li tiddeskrivi l-flessibbiltà meħtieġa tas-sistema ta’ ġestjoni tal-magna rigward il-bidla tal-proporzjon λ tal-arja eċċessiva jekk il-magna taħdem b’kompożizzjoni ta’ gass differenti mill-metan pur;';
(c)
jiżdiedu l-punti 45 sa 56 li ġejjin:
“(45)
“modalità bid-diżil” tfisser il-modalità operattiva normali ta’ magna li tuża żewġ tipi ta’ fjuwil li fiha l-magna ma tuża l-ebda fjuwil gassuż għal kwalunkwe kundizzjoni operattiva tal-magna;
(46)
“magna li tuża żewġ tipi ta' fjuwil” tfisser sistema tal-magna li hija ddisinjata li topera simultanjament bil-fjuwil tad-diżil u bil-fjuwil gassuż, iż-żewġ fjuwils ikollhom miters separati, fejn l-ammont ikkunsmat ta' wieħed mill-fjuwils relattiv għall-ieħor jista' jvarja skont l-operazzjoni;
(47)
“modalità b’żewġ tipi ta’ fjuwil” tfisser il-modalità operattiva normali ta' magna li tuża żewġ tipi ta' fjuwil li fiha l-magna simultanjament tuża fjuwil tad-diżil u fjuwil gassuż f'xi wħud mill-kundizzjonijiet operattivi’tal-magna;
(48)
“vettura li tuża żewġ tipi ta’ fjuwil” tfisser vettura li taħdem b’magna li tuża żewġ tipi ta’ fjuwil u li tforni l-fjuwils użati mill-magna minn sistemi separati ta’ ħażna abbord;
(49)
“modalità ta’ servizz” tfisser modalità speċjali ta’ magna li tuża żewġ tipi ta’ fjuwil li hija attivata għat-tiswija, jew għat-tneħħija tal-vettura mit-traffiku meta l-operazzjoni fil-modalità b’żewġ tipi ta’ fjuwil ma tkunx possibbli.
(50)
"Proporzjon Enerġetiku tal-Gass (GER)" tfisser, fil-każ ta' magna li tuża żewġ tipi ta’ fjuwil, il-kontenut ta' enerġija taż-żewġ fjuwils (diżil u fjuwil gassuż), espressa bħala persentaġġ, fejn il-kontenut ta' enerġija tal-fjuwils huwa ddefinit bħala l-valur aktar baxx tat-tisħin;
(51)
"proporzjon medju tal-gass" tfisser il-Proporzjon Enerġetiku tal-Gass ikkalkulat fuq ċiklu tas-sewqan;
(52)
"magna tat-tip 1A li tuża żewġ tipi ta’ fjuwil" tfisser magna li tuża żewġ tipi ta’ fjuwil li topera fuq il-parti sħuna taċ-ċiklu tat-test WHTC bi proporzjon medju tal-gass li mhuwiex inqas minn 90 fil-mija (GERWHTC ≥ 90 %), u li meta tkun ingranata ma tużax esklużivament fjuwil tad-diżil, u li ma għandha l-ebda modalità bid-diżil;
(53)
"magna tat-tip 1 B li tuża żewġ tipi ta’ fjuwil" tfisser magna li tuża żewġ tipi ta’ fjuwil li topera fuq il-parti sħuna taċ-ċiklu tat-test WHTC bi proporzjon medju tal-gass li mhuwiex inqas minn 90 fil-mija (GERWHTC ≥ 90 %), u li meta tkun ingranata ma tużax esklużivament fjuwil tad-diżil fil-modalità b'żewġ tipi ta' fjuwil, u li għandha modalità bid-diżil;
(54)
“magna tat-tip 2 A li tuża żewġ tipi ta’ fjuwil” tfisser magna li tuża żewġ tipi ta’ fjuwil li topera fuq il-parti sħuna taċ-ċiklu tat-test WHTC bi proporzjon medju tal-gass li huwa bejn l-10 fil-mija u d-90 fil-mija (10 % GERWHTC 90 %) u li ma għandha l-ebda modalità bid-diżil jew li topera fuq il-parti sħuna taċ-ċiklu tat-test WHTC bi proporzjon medju tal-gass li mhuwiex inqas minn 90 fil-mija (GERWHTC ≥ 90 %), imma li meta tkun ingranata tuża esklużivament fjuwil tad-diżil, u li ma għandha l-ebda modalità bid-diżil;
(55)
“magna tat-tip 2 B li tuża żewġ tipi ta’ fjuwil” tfisser magna li tuża żewġ tipi ta’ fjuwil li topera fuq il-parti sħuna taċ-ċiklu tat-test WHTC bi proporzjon medju tal-gass li huwa bejn l-10 fil-mija u d-90 fil-mija (10 % GERWHTC 90 %) u li ma għandha l-ebda modalità bid-diżil jew li topera fuq il-parti sħuna taċ-ċiklu tat-test WHTC bi proporzjon medju tal-gass li mhuwiex inqas minn 90 fil-mija (GERWHTC ≥ 90 %), imma li meta tkun ingranata tuża esklużivament fjuwil tad-diżil, u li ma għandha l-ebda modalità bid-diżil;
(56)
“magna tat-tip 3 B li tuża żewġ tipi ta’ fjuwil” tfisser magna li tuża żewġ tipi ta’ fjuwil li topera fuq il-parti sħuna taċ-ċiklu tat-test WHTC bi proporzjon medju tal-gass li mhuwiex iżjed minn 10 fil-mija (GERWHTC ≤ 10 %) u li għandha modalità bid-diżil.”;
(2)
fl-Artikolu 3, il-paragrafu 1 jinbidel li ġej:
'1. Sabiex tingħata approvazzjoni tat-tip KE ta’ sistema ta’ magna jew familja ta’ magni bħala unità teknika separata, approvazzjoni tat-tip KE ta’ vettura b’sistema approvata fir-rigward ta’ emissjonijiet u informazzjoni dwar it-tiswija u l-manutenzjoni tal-vetturi, jew approvazzjoni tat-tip KE ta’ vettura fir-rigward ta’ emissjonijiet u informazzjoni dwar it-tiswija u l-manutenzjoni tal-vetturi, il-manifattur għandu, skont id-dispożizzjonijiet tal-Anness I, juri li l-vetturi jew is-sistemi ta’ magni huma soġġetti għat-testijiet u li jikkonformaw mar-rekwiżiti stabbiliti fl-Artikoli 4 u 14 u fl-Annessi III sa VIII, X, XIII, XIV u XVII. Il-manifattur għandu jiżgura wkoll il-konformità mal-ispeċifikazzjonijiet ta’ fjuwils ta’ referenza stabbiliti fl-Anness IX. Fil-każ ta' magni u vetturi li jużaw żewġ tipi ta’ fjuwil, il-manifattur għandu jiżgura wkoll il-konformità mar-rekwiżiti stabbiliti fl-Anness XVIII.";
(3)
fl-Artikolu 3, il-paragrafi 2 sa 6 huma sostitwiti b'dan li ġej:
'2. Sabiex jingħata approvazzjoni tat-tip KE ta’ vettura b’sistema approvata ta’ magna fir-rigward ta’ emissjonijiet u informazzjoni dwar it-tiswija u l-manutenzjoni tal-vetturi, jew approvazzjoni tat-tip KE ta’ vettura fir-rigward ta’ emissjonijiet u informazzjoni dwar it-tiswija u l-manutenzjoni tal-vetturi, il-manifattur għandu jiżgura l-konformità mar-rekwiżiti għall-installazzjoni stabbiliti fit-Taqsima 4 tal-Anness I u, fil-każ ta' vetturi li jużaw żewġ tipi ta’ fjuwil, mar-rekwiżiti addizzjonali għall-installazzjoni stabbiliti fit-Taqsima 6 tal-Anness XVIII.
3. Sabiex tingħata estensjoni ta’ approvazzjoni tat-tip KE ta’ vettura fir-rigward ta’ emissjonijiet u informazzjoni dwar it-tiswija u l-manutenzjoni ta’ vetturi ta’ tip approvat skont dan ir-Regolament b’massa ta’ referenza li taqbeż l-2 380 kg iżda li ma taqbiżx l-2 610 kg, il-manifattur għandu jissodisfa r-rekwiżiti stabbiliti fit-Taqsima 5 tal-Anness VIII.
4. Id-dispożizzjonijiet għall-approvazzjoni tat-tip alternattiva speċifikati fil-punt 2.4.1. tal-Anness X u fil-punt 2.1. tal-Anness XIII ma għandhomx japplikaw għall-fini ta’ approvazzjoni tat-tip KE ta’ sistema ta’ magna jew familja ta’ magni bħala unità teknika separata. Dawn id-dispożizzjonijiet ma għandhomx japplikaw anke għall-magni u vetturi li jużaw żewġ tipi ta’ fjuwil.
5. Kwalunkwe sistema ta’ magna u kwalunkwe element ta’ disinn li jistgħu jaffettwaw l-emissjoni ta’ inkwinanti gassużi u inkwinanti partikulati għandhom jiġu ddisinjati, mibnija, immuntati u installati b’mod li jippermettu li l-magna, f’użu normali, tikkonforma mad-dispożizzjonijiet tar-Regolament (KE) Nru 595/2009 u ta’ dan ir-Regolament. Il-manifattur għandu jiżgura wkoll konformità mar-rekwiżiti off-cycle stabbiliti fl-Artikolu 14 u fl-Anness VI ta’ dan ir-Regolament. Fil-każ ta' magni u vetturi li jużaw żewġ tipi ta’ fjuwil, id-dispożizzjonijiet tal-Anness XVIII għandhom japplikaw ukoll.
6. Sabiex tingħata approvazzjoni tat-tip KE ta’ sistema ta’ magna jew familja ta’ magni bħala unità teknika separata, jew approvazzjoni tat-tip KE ta’ vettura fir-rigward ta’ emissjonijiet u informazzjoni dwar it-tiswija u l-manutenzjoni tal-vetturi, għall-għan li tinkiseb approvazzjoni tat-tip universali għal firxa ta' fjuwils, approvazzjoni tat-tip ristretta għal firxa ta' fjuwils jew approvazzjoni tat-tip speċifika għall-fjuwil, il-manifattur għandu jiżgura konformità mar-rekwiżiti stabbiliti fit-Taqsima 1 tal-Anness I.';
(4)
fl-Artikolu 5(4), huwa miżjud il-punt (j) li ġej:
'(j)
fejn xieraq, pakketti ta’ dokumentazzjoni neċessarji għall-installazzjoni korretta tal-magna b’approvazzjoni tat-tip bħala unità teknika separata.';
(5)
L-Artikolu 6 huwa emendat kif ġej:
(a)
għandu jiddaħħal il-paragrafu 1a li ġej:
“1a. Bħala alternattiva għall-proċedura provduta fil-paragrafu 1, l-awtorità tal-approvazzjoni għandha tagħti approvazzjoni tat-tip KE ta’ sistema ta’ magna jew familja ta’ magni bħala unità teknika separata jekk jiġu ssodisfati l-kundizzjonijiet li ġejjin:
(a)
tkun diġà ngħatat approvazzjoni tat-tip ta' sistema ta’ magna jew familja ta’ magni bħala unità teknika separata f'konformità mar-Regolament Nru 49 NU/KEE fil-ħin tal-applikazzjoni għall-approvazzjoni tat-tip KE;
(b)
jiġu ssodisfati r-rekwiżiti stabbiliti fl-Artikolu 2a sa 2f ta' dan ir-Regolament dwar l-aċċess għall-Informazzjoni dwar l-OBD tal-vetturi u għall-informazzjoni dwar it-tiswija u l-manutenzjoni tal-vetturi, applikabbli għas-sistema ta’ magna jew familja ta’ magni;
(c)
jiġu ssodisfati r-rekwiżiti stabbiliti fil-punt 6.2 tal-Anness X ta' dan ir-Regolament, waqt il-perjodu ta' tranżizzjoni speċifikat fl-Artikolu 4(7);
(d)
l-eċċezzjonijiet l-oħra kollha stabbiliti fil-punti 3.1 u 5.1 tal-Anness VII ta’ dan ir-Regolament, il-punti 2.1 u 6.1 tal-Anness X għal dan ir-Regolament, il-punti 2, 4.1, 5.1, 7.1, 8.1 u 10 tal-Anness XIII ta’ dan ir-Regolament, u l-punt 1 tal-Appendiċi 6 tal-Anness XIII ta’ dan ir-Regolament japplikaw.”;
(b)
il-paragrafu 2 jinbidel b’dan li ġej:
'2. Meta tagħti approvazzjoni tat-tip KE skont il-paragrafi 1 u 1a, l-awtorità tal-approvazzjoni għandha toħroġ ċertifikat ta’ approvazzjoni tat-tip KE imfassal fuq il-mudell stabbilit fl-Appendiċi 5 tal-Anness I.';
(6)
L-Artikolu 8 huwa emendat kif ġej:
(a)
għandu jiddaħħal il-paragrafu 1a li ġej:
“1a. Bħala alternattiva għall-proċedura provduta fil-paragrafu 1, l-awtorità tal-approvazzjoni għandha tagħti approvazzjoni tat-tip KE ta' vettura b’sistema ta’ magna approvata rigward l-emissjonijiet u aċċess għal informazzjoni dwar it-tiswija u l-manutenzjoni ta’ vetturi jekk jiġu ssodisfati l-kundizzjonijiet li ġejjin:
(a)
tkun diġà ngħatat approvazzjoni tat-tip ta' vettura b'sistema ta’ magna approvata skont ir-Regolament Nru 49 NU/KEE fil-ħin tal-applikazzjoni għall-approvazzjoni tat-tip KE;
(b)
jiġu ssodisfati r-rekwiżiti stabbiliti fl-Artikolu 2a sa 2f ta' dan ir-Regolament dwar l-aċċess għall-Informazzjoni dwar l-OBD tal-vetturi u għall-informazzjoni dwar it-tiswija u l-manutenzjoni tal-vetturi;
(c)
jiġu ssodisfati r-rekwiżiti fil-punt 6.2 tal-Anness X ta' dan ir-Regolament, waqt il-perjodu ta' tranżizzjoni speċifikat fl-Artikolu 4(7);
(d)
l-eċċezzjonijiet l-oħra kollha stabbiliti fil-punti 3.1 u 5.1 tal-Anness VII ta’ dan ir-Regolament, il-punti 2.1 u 6.1 tal-Anness X għal dan ir-Regolament, il-punti 2, 4.1, 5.1, 7.1, 8.1 u 10 tal-Anness XIII ta’ dan ir-Regolament, u l-punt 1 tal-Appendiċi 6 tal-Anness XIII ta’ dan ir-Regolament japplikaw.”;
(b)
il-paragrafu 2 jinbidel b’dan li ġej:
'2. Meta tagħti approvazzjoni tat-tip KE skont il-paragrafi 1 u 1a, l-awtorità tal-approvazzjoni għandha toħroġ ċertifikat ta’ approvazzjoni tat-tip KE imfassal fuq il-mudell stabbilit fl-Appendiċi 6 tal-Anness I.';
(7)
L-Artikolu 10 huwa emendat kif ġej:
(a)
għandu jiddaħħal il-paragrafu 1a li ġej:
“1a. Bħala alternattiva għall-proċedura provduta fil-paragrafu 1, l-awtorità tal-approvazzjoni għandha tagħti approvazzjoni tat-tip KE ta' vettura rigward l-emissjonijiet u aċċess għal informazzjoni dwar it-tiswija u l-manutenzjoni ta’ vetturi jekk jiġu ssodisfati l-kundizzjonijiet li ġejjin:
(a)
tkun diġà ngħatat approvazzjoni tat-tip ta' vettura skont ir-Regolament Nru 49 NU/KEE fil-ħin tal-applikazzjoni għall-approvazzjoni tat-tip KE;
(b)
jiġu ssodisfati r-rekwiżiti stabbiliti fl-Artikolu 2a sa 2f ta' dan ir-Regolament dwar l-aċċess għall-Informazzjoni dwar l-OBD tal-vetturi u għall-informazzjoni dwar it-tiswija u l-manutenzjoni tal-vetturi;
(c)
jiġu ssodisfati r-rekwiżiti stabbiliti fil-punt 6.2 tal-Anness X ta' dan ir-Regolament, waqt il-perjodu ta' tranżizzjoni speċifikat fl-Artikolu 4(7);
(d)
l-eċċezzjonijiet l-oħra kollha stabbiliti fil-punti 3.1 u 5.1 tal-Anness VII ta’ dan ir-Regolament, il-punti 2.1 u 6.1 tal-Anness X għal dan ir-Regolament, il-punti 2, 4.1, 5.1, 7.1, 8.1 u 10 tal-Anness XIII ta’ dan ir-Regolament, u l-punt 1 tal-Appendiċi 6 tal-Anness XIII ta’ dan ir-Regolament japplikaw.”;
(b)
il-paragrafu 2 jinbidel b’dan li ġej:
'2. Meta tagħti approvazzjoni tat-tip KE skont il-paragrafi 1 u 1a, l-awtorità tal-approvazzjoni għandha toħroġ ċertifikat ta’ approvazzjoni tat-tip KE imfassal fuq il-mudell stabbilit fl-Appendiċi 7 tal-Anness I.';
(8)
fl-Artikolu 16(5), it-tieni subparagrafu għandu jinbidel b'dan li ġej:
'Il-kundizzjonijiet tat-test għandhom ikunu konformi mar-rekwiżiti stabbiliti fit-Taqsima 6 tal-Anness 4 tar-Regolament Nru 49 NU/KEE.';
(9)
L-Annessi I, II u IV sa XIV huma emendati skont l-Anness III ta’ dan ir-Regolament.
(10)
L-Anness III huwa sostitwit bit-test tal-Anness IV għal dan ir-Regolament.
(11)
Anness XVIII, li t-test tiegħu huwa miktub fl-Anness V ta’ dan ir-Regolament, huwa miżjud.
Artikolu 4
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Għandu japplika mill-1 ta' Jannar 2014 bl-eċċezzjoni tal-punt 4 tal-Anness I, li għandu japplika mill-1 ta' Lulju 2014.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-31 ta’ Jannar 2014.

Labels: 7
1
8
20